Γενική Συνέλευση της Πενσυλβάνια

Η Γενική Συνέλευση της Πενσυλβάνια (αγγλικά: Pennsylvania General Assembly), είναι το πολιτειακό νομοθετικό σώμα της πολιτείας Πενσυλβάνια των ΗΠΑ. Το νομοθετικό σώμα συνέρχεται στο κτήριο του Πολιτειακού Καπιτωλίου στο Χάρρισμπεργκ. Την αποικιακή περίοδο (1682–1776), το νομοθετικό σώμα ήταν γνωστό ως Επαρχιακή Συνέλευση της Πενσυλβάνια. Από το Σύνταγμα του 1776, γραμμένο από Αμερικανούς επαναστατικούς, το νομοθετικό σώμα είναι γνωστό ως Γενική Συνέλευση. Η Γενική Συνέλευση έγινε διθάλαμο νομοθετικό σώμα το 1790.

 Η Γενική Συνέλευση της Πενσυλβάνια, έχει συνολικά 253 μέλη, αποτελούμενη από την πολιτειακή Γερουσία με 50 μέλη και από την πολιτειακή Βουλή των Αντιπροσώπων με 203 μέλη, όντας έτσι το δεύτερο μεγαλύτερο νομοθετικό σώμα στη χώρα (μετά τη Γενική Συνέλευση του Νιου Χάμσαϊρ) και το μεγαλύτερο νομοθετικό σώμα πλήρους ώρας. Ο βασικός μισθός των μελών της Γενικής Συνέλευσης, ανέρχεται σε 88.610$/έτος, και αποτελεί τον τέταρτο υψηλότερο νομοθετικό μισθό στην χώρα, κάνοντας το το ακριβότερο πολιτειακό νομοθετικό σώμα κατά κεφαλή στις ΗΠΑ.Ύστερα από τις εκλογές του 2020, οι Ρεπουμπλικανοί κατέχουν την πλειοψηφία στη Γερουσία με 28 γερουσιαστές (και έναν ανεξάρτητο που μετέχει στην κοινοβουλευτική τους ομάδα) έναντι 21 Δημοκρατικών γερουσιαστών. Επίσης, οι Ρεπουμπλικανοί έχουν πλειοψηφία και στη Βουλή των Αντιπροσώπων, με 113 βουλευτές, έναντι 90 Δημοκρατικών.Οι γενικές εκλογές της Πενσυλβάνια διεξάγονται την Τρίτη μετά την πρώτη Δευτέρα τον Νοέμβριο σε άρτια έτη. Μια κενή έδρα πληρούται με ειδική εκλογή, η ημερομηνία της οποίας ορίζεται από τον προεδρεύοντα αξιωματούχο του αντίστοιχου σώματος. Οι γερουσιαστές πρέπει να είναι τουλάχιστον 25 ετών, και ο Αντιπρόσωποι τουλάχιστον 21 ετών. Πρέπει να είναι πολίτες και κάτοικοι της πολιτείας για τουλάχιστον τέσσερα έτη και να κατοικούν στις περιφέρειές τους επί τουλάχιστον ένα χρόνο. Τα άτομα που έχουν καταδικαστεί για κακουργήματα, περιλαμβανομένης της υπεξαίρεσης, της δωρορδοκίας, και της ψευδορκίας, είναι μη εκλέξιμοι· το πολιτειακό Σύνταγμα επίσης προσθέτει την κατηγορία "άλλων περιβόητων εγκλημάτων," τα οποία μπορούν ευρέως να ερμηνευτούν από πολιτειακά δικαστήρια. Κανείς που έχει προηγουμένως εκδιωχθεί από την Γενκή Συνέλευση δεν μπορεί να εκλεγεί.Οι νομοθετικές περιφέρειες σχεδιάζονται κάθε δέκα χρόνια, μετά την Απογραφή των ΗΠΑ. Οι περιφέρειες σχεδιάζονται από μια πενταμελή επιτροπή, από τα οποία τα τέσσερα είναι οι ηγέτες της μειοψηφίας και της πλειοψηφίας σε κάθε σώμα (ή οι εκπρόσωποί τους). Το πέμπτο μέλος, που προεδρεύει στην επιτροπή, διορίζεται από τα άλλα τέσσερα και δεν μπορεί να είναι εκλεγμένος ή διορισμένος αξιωματούχος. Εάν η ηγεσία δεν μπορεί να αποφασίσει για το πέμπτο μέλος, το Πολιτειακό Ανώτατο Δικαστήριο μπορεί να τον διορίσει. Ενόσω είναι στο αξίωμα, οι νομοθέτες δεν μπορούν να φέρουν δημόσιο αξίωμα. Ακόμη και αν ένα μέλο παραιτηθεί, το Σύνταγμα δηλώνει ότι δεν μπορεί να διορισθεί σε δημόσιο αξίωμα για την διάρκεια της αρχικής θητείας για ην οποία εκλέχθηκε. Για την υπέρβαση ενός δυνητικού βέτο (αρνησικυρίας) από τον Κυβερνήτη της πολιτείας, απαιτούνται οι ψήφοι από τα 2/3 των μελών κάθε σώματος (135 ψήφοι στη Βουλή και 34 ψήφοι στην Γερουσία). Η Γενική Συνέλευση συνέρχεται το μεσημέρι της πρώτης Τρίτης του Ιανουαρίου και μετά συνέρχεται τακτικά στη διάρκεια του έτους. Αμφότερα τα σώματα αναστέλλονται στις 30 Νοεμβρίου σε άρτια έτη, όταν οι θητείες όλων των μελών της Βουλής και των μισών μελών της Γερουσίας λήγουν. Κανένα σώμα δεν μπορεί να ανασταλεί για περισσότερο από τρεις ημέρες χωρίς την συναίνεση του άλλου. Ο κυβερνήτης μπορει να συγκαλέσει μια ειδική συνεδρίαση για να πιέσει για την νομοθέτηση σημαντικών θεμάτων. Πιο πρόσφατα, μια ειδική συνεδρίσαη συγκληθηκε για την μεταρρύθμιση του φόρου ιδιοκτησίας. Η Συνέλευση συνέρχεται στο Πολιτειακό Καπιτώλιο της Πενσυλβάνια, το οποίο ολοκληρώθηκε το 1906. Υπό το Σύνταγμα της Πενσυλβάνια, η Συνέλευση πρέπει να συναντάται στην Πόλη του Χάρρισμπεργκ και μπορεί να μετακινηθεί μόνο εάν υπάρχει συναίνεση αμφότερων των σωμάτων. Πρόεδρος της Βουλής των Αντιπροσώπων: Σάμιουελ Χ. Σμιθ (Ρ) [1] Προσωρινός Πρόεδρος της Γερουσίας: Τζόζεφ Μπ. Σκαρνάτι (Ρ) Αμφιλεγόμενη αύξηση πληρωμής της Γενικής Συνέλευσης της Πενσυλβάνια 2005 Εκλογές της Βουλές των Αντιπροσώπων της Πεννσυλβάνια 2006 Εκλογές της Βουλές των Αντιπροσώπων της Πεννσυλβάνια 2008 Επαρχιακή Συνέέλευση της Πενσυλβάνια, για την Γενική Συνέλευση πριν το 1776 Pennsylvania Legislative Black Caucus Pennsylvania General Assembly Legislative Process